ועדת העבודה, הרווחה והבריאות, כנסת 18, פרוטוקול מספר 180, 2010-01-04 11:00

חיים כץ: בוקר טוב.

חיים כץ: יום שני בשבוע, י"ח בטבת תש"ע, 4 בינואר 2010.

חיים כץ: אני מתכבד לפתוח את ישיבת ועדת העבודה, הרווחה והבריאות, והנושא הוא הצעת חוק להגברת האכיפה של דיני העבודה, התשס"ח-2008.

חיים כץ: במהלך הדיונים בוועדה הקראנו ואישרנו את כל הדברים שאין עליהם מחלוקות.

חיים כץ: נועה בן-שבת:

חיים כץ: לפחות בפרקים א' ו-ב', זאת אומרת הגענו עד לפרק ג'.

חיים כץ: אישרנו את הדברים שאין עליהם מחלוקות ואמרנו שיישבו עורכי-הדין של הוועדה מול היועצים המשפטיים של המשרדים הנוגעים בדבר ומול הסתדרות התעשיינים והמעסיקים ולשכות המסחר, וכל הנוגעים בעניין, ויסכמו את הדיונים.

חיים כץ: כל זאת על מנת לחסוך בזמן הוועדה – לא לבוא עם הכול לוועדה אלא לצמצם פערים.

חיים כץ: אבל, כנראה שעורכי-הדין במשרדים הממשלתיים, נדמה להם שחברי הכנסת – זמנם הפקר.

חיים כץ: הם לא רוצים להתקדם והם רוצים שכל הדיונים ייעשו בוועדה.

חיים כץ: אז הדיונים לא ייעשו בוועדה.

חיים כץ: גם חברי הכנסת – זמנם לא הפקר, והם צריכים לקדם דברים.

חיים כץ: בשביל זה יש את היועצים המשפטיים – שיעשו את עבודת ההכנה ויביאו לוועדה לסכם דברים, לסיים דברים.

חיים כץ: לא יכול להיות שאתם לא מגיעים להסכמות בכלל, בכלום.

חיים כץ: אי לכך, אנחנו נותנים לכם הזדמנות נוספת להגיע להסכמות ולנסות לקדם את החקיקה, ובזה אני נועל את הישיבה, משום שהזמן שלנו הוא לא הפקר.

חיים כץ: תודה רבה, הישיבה נעולה.